open-index/open-wikipedia-markdown huggingface dataset:
Γκραν Πρι Ισπανίας 2018 (Φόρμουλα 1)

Το **Γκραν Πρι Ισπανίας 2018** ήταν ο 5ος αγώνας της χρονιάς στη Φόρμουλα 1 και διεξήχθη στην πίστα της Βαρκελώνης στην Ισπανία το τριήμερο 11-13 Μαΐου 2018. Αυτή ήταν η 28η φορά που διοργανώνεται αγώνας Φόρμουλα 1 σε αυτή την πίστα.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 11 Μαΐου 2018, ο καιρός ήταν καθαρός. Όλοι οι οδηγοί χρησιμοποίησαν την πολύ μαλακή γόμα (Supersoft), την μαλακή γόμα (Soft) ή τη μεσαία γόμα (Medium) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 11 Μαΐου 2018, ο καιρός ήταν καθαρός. Όλοι οι οδηγοί χρησιμοποίησαν την πολύ μαλακή γόμα (Supersoft), την μαλακή γόμα (Soft) ή τη μεσαία γόμα (Medium) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 12 Μαΐου 2018, ο καιρός ήταν καθαρός. Όλοι οι οδηγοί χρησιμοποίησαν την πολύ μαλακή γόμα (Supersoft), την μαλακή γόμα (Soft) ή τη μεσαία γόμα (Medium) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 12 Μαΐου 2018 λίγες ώρες μετά το FP3. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης. Αυτή ήταν η πρώτη φορά φέτος που η Mercedes κάνει το 1-2 στις κατακτήριες.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 13 Μαΐου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport
- Express.co.uk

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Γιόνας Ρένκσε

μικρογραφία
Ο **Γιόνας Ρένκσε** (Jonas Renkse) είναι Σουηδικής καταγωγής οργανοπαίκτης, τραγουδιστής, συνθέτης και στιχουργός. Έχει υπάρξει συνιδρυτής στις μπάντες Katatonia , October TIde (έχει αποχωρήσει) και Bloodbath. Στους Katatonia και στους October Tides ήταν για χρόνια ντράμερ και τραγουδιστής, μέχρι που αποφάσισε να αφοσιωθεί αποκλειστικά στο δεύτερο, ενώ στους Bloodbath είναι μπασίστας και κάνει και τι δεύτερες φωνές. 

## Γενικές Πληροφορίες
Ο Γιόνας γεννήθηκε στις 19 Μαΐου του 1975 στη Στοκχόλμη της Σουηδίας. Είχε πολύ καλή παιδική ηλικία. Οι γονείς του ήταν ιδιαίτερα υποστηρικτικοί ως προς την μουσική του ενασχόληση και βρισκόντουσαν δίπλα του σε κάθε βήμα που έκανε. Εκτός από την μουσική αγαπούσε το διάβασμα και την ζωγραφική. Η πρώτη του επαγγελματική κίνηση στο χώρο της μουσικής ήταν η απόπειρα δημιουργίας του συγκροτήματος των Katatonia το 1991, ενώ αργότερα συμμετείχε στην ίδρυση των October tides το 1995 αλλά και στους Bloodbath. Έμπνευση για αυτόν αποτελούν βιβλία, ταινίες τρόμου και παλαιότεροι μουσικοί δίσκοι. Ο ίδιος έχει δηλώσει ότι για να συγγράψει κάτι καινούργιο είτε στίχους, είτε μουσική απομονώνεται σε ένα σκοτεινό δωμάτιο υπό το φως μόνο ενός κεριού για να μην αποσπάται. Επιπλέον, έχει δηλώσει  ότι οι καταθλιπτικοί στίχοι και το μελαγχολικό ύφος της κύριας μπάντας του, δηλαδή των Katatonia, τον εκφράζουν πλήρως και δεν απέχουν πολύ από τον καθημερινό Jonas. Επίσης έχει αποκαλύψει ότι λόγω της λατρείας του για  το διάβασμα γράφει και ο ίδιος κάποιες μικρές ιστορίες που διαμοιράζει σε φίλους και αργότερα θα ήθελε να κάνει κάποια πιο σοβαρή δουλειά στον χώρο της συγγραφής βιβλίων.  

## Προσωπική Ζωή
Έχει δύο παιδιά και έχει πολύ φιλική σχέση με τους τραγουδιστές Μίκαελ Όκερφελντ και Στίβεν Γουίλσον. 

## Δισκογραφία

### Με τους Katatonia

# Dance of December Souls (1993)
# Brave Mureder Day (1996)
# Discouraged Ones (1998)
# Tonight's Decision (1999)
# Last Fair Deal Gone Down (2001)
# Viva Emptiness (2003)
# The Great Cold Distance (2006)
# Night Is The New Day (2009)
# Dead End Kings (2012)
# Dethroned And Uncrowned (2013)
# The Fall Of Hearts (2016)

### Με τους October Tides

# Rain Without End (1997)
# Grey Dawn (1999)

### Με τους Bloodbath

# Breeding Death (2000)
# Ressurection Through Carnage (2002)
# Nightmares Made Flesh (2004)
# Unblessing The Purity (2008)
# The Fathomless Mastery (2008)
# Grand Morbid Funeral (2014)

## Παραπομπές


Κατηγορία:Σουηδοί τραγουδιστές
Κατηγορία:Σουηδοί συνθέτες
Κατηγορία:Στιχουργοί
Κατετίνιο

Το **Κατετίνιο** (Catetinho) είναι προεδρική κατοικία στην πόλη Μπραζίλια και πρώτη επίσημη κατοικία του προέδρου Ζουσελίνου Κουμπιτσέκ.

Η ονομασία *Catetinho* προέρχεται από την τότε επίσημη κατοικία του Προέδρου, το Ανάκτορο Κατέτε (Palácio do Catete) στο Ρίο ντε Τζανέιρο. Το Κατετίνιο είναι δημιουργία του Βραζιλιάνου αρχιτέκτονα Όσκαρ Νίεμαϊερ (Oscar Niemeyer) και χτίστηκε σε μόλις 10 ημέρες, τον Νοέμβριο του 1956. Πρόκειται για απλό κτίριο από ξύλο, γνωστό και με την επωνυμία "*Tábuas Palace*". Είναι σχεδιασμένο χωρίς ανέσεις ή επίσημα διακριτικά γνωρίσματα, έτσι ώστε ο Πρόεδρος να μη διακρίνεται από τους εργάτες, οι οποίοι τότε ζούσαν σε παραπήγματα και σκηνές.

Σήμερα η Κατετίνιο έχει μετατραπεί σε μουσείο, το οποίο επισκέπτονται χιλιάδες τουρίστες κάθε χρόνο.

## Φωτογραφίες

Εικόνα:Catetinho 001.jpg|
Εικόνα:Catetinho completa 60 Anos.jpg|


## Παραπομπές


## Εξωτερικοί σύνδεσμοι

* Museu do Catetinho em Brasília 

Κατηγορία:Κτίρια και κατασκευές στη Βραζιλία
Κατηγορία:Βραζιλία
Οικογένεια Κύρου

Η **οικογένεια Κύρου** έχει συνδεθεί με την εφημερίδα Εστία.

## Πληροφορίες

Είναι κυπριακής καταγωγής και το πρώτο μέλος της που εγκαταστάθηκε στην Ελλάδα ήταν ο Άδωνις Κύρου, ο οποίος και αγόρασε την εφημερίδα Εστία.

## Μέλη

* Κύρος Ιωαννίδης, σύζυγος Ευφροσύνης Λιασίδη 
** Άδωνης Ιωαννίδης, εκδότης της Εστίας, σύζυγος της Δανάη Κουμάνη και γενάρχης της οικογένειας Κύρου
*** Αχιλλέας Κύρου, εκδότης της Εστίας, συγγραφέας και γιος του Άδωνη
**** Άδωνις Α. Κύρου, σκηνοθέτης, θεωρητικός του κινηματογράφου, συγγραφέας και γιος του Αχιλλέα
**** Δανάη Κύρου, σύζυγος του Ζάχου Χατζηφωτίου και του Τζων Σωσσίδη και κόρη του Αχιλλέα 
***** Νικόλαος Σωσσίδης, τραπεζίτης, σύζυγος Εύης Γουλανδρή και γιος της Δανάης
*** Αλέξης Κύρου, διπλωμάτης και γιος του Άδωνη
**** Ελένη Κύρου, σύζυγος Ι. Ζαούση και κόρη του Αλέξη
***** Αλέξης Ζαούσης, εκδότης της εφημερίδας "Εστία" και γιος της Ελένης
*** Κύρος Κύρου, εκδότης της εφημερίδας "Εστία" και γιος του Άδωνι
**** Άδωνις Κ. Κύρου, εκδότης και διευθυντής της εφημερίδας Εστία και γιος του Κύρου

## Παραπομπές


Κ
Κατηγορία:Ελληνικές οικογένειες
Γκραν Πρι Μονακό 2018 (Φόρμουλα 1)

Το **Γκραν Πρι Μονακό 2018** είναι ο 6ος αγώνας για το 2018 στο Παγκόσμιο πρωτάθλημα Φόρμουλα 1 το 2018 και θα διεξαχθεί το τριήμερο 24 και 26-27 Μαΐου. Αυτή είναι η 65η σεζόν όπου αυτή η πίστα βρίσκεται στο καλεντάρι του Παγκόσμιου Πρωταθλήματος. Τον περσινό αγώνα τον κέρδισε ο Σεμπάστιαν Φέτελ με Φερράρι. Στον φετινό αγώνα θα χρησιμοποιηθεί για πρώτη φορά η Hypersoft γόμα της Pirelli.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Πέμπτης, στις 24 Μαΐου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli.

### Free Practice 2 (FP2)

Στα δεύτερα δοκιμαστικά της Πέμπτης, στις 24 Μαΐου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 26 Μαΐου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 26 Μαΐου 2018 λίγες ώρες μετά το FP3. Την Pole Position κέρδισε ο Ντάνιελ Ρικιάρντο με τον Σεμπάστιαν Φέτελ να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 27 Μαΐου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport
- Express.co.uk
- Crash.net
- BBC

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Κατηγορία:Αθλητισμός στο Μονακό
Ηλίας Μυριάνθους

Ο **Ηλίας Μυριάνθους** (Πάφος, 5 Μαΐου 1967) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Πάφου εκλεγμένος με το Κίνημα Σοσιαλδημοκρατών-Ε.Δ.Ε.Κ..

## Βιογραφικά στοιχεία
Ο Ηλίας Μυριάνθους γεννήθηκε στην Πάφο στις 5 Μαΐου 1967. Ομιλεί πέρα από την ελληνική και την αγγλική γλώσσα. Σπούδασε χρηματοοικονομικά και λογιστικά στο Αριστοτέλειο Πανεπιστήμιο Θεσσαλονίκης. Εργάζεται ως εγκεκριμένος λογιστής-ελεγκτής.

Είναι νυμφευμένος με την Αγγέλα Μωυσέως και έχει δύο υιούς.

## Πολιτική διαδρομή
Διεκδίκησε βουλευτική έδρα στις βουλευτικές εκλογές του 1996 στην Εκλογική Περιφέρεια Πάφου με την ΕΔΕΚ, αλλά δεν εκλέχτηκε. Ωστόσο, μετά τον διορισμό του βουλευτή της ΕΔΕΚ στην Εκλογική Περιφέρεια Πάφου, Γιαννάκη Ομήρου, στη θέση του Υπουργού Άμυνας στην Κυβέρνηση Γλαύκου Κληρίδη, τη θέση του στη βουλή πήρε στις 5 Μαρτίου 1998 ο Ηλίας Μυριάνθους ως πρώτος επιλαχών, για την Ζ΄ Κοινοβουλευτική Περίοδο.

Στις βουλευτικές εκλογές του 2016 κέρδισε ξανά βουλευτική έδρα στην Εκλογική Περιφέρεια Πάφου με το Κίνημα Σοσιαλδημοκρατών-Ε.Δ.Ε.Κ. για την ΙΑ΄ Κοινοβουλευτική Περίοδο.

Ως βουλευτής, είναι μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού, της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων και της Κοινοβουλευτικής Επιτροπής Μεταφορών, Επικοινωνιών και Έργων. Επιπλέον, είναι μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας.

Διετέλεσε αντιπρόεδρος του διοικητικού συμβουλίου του Οργανισμού Χρηματοδοτήσεως Στέγης (2003-2006), μέλος του διοικητικού συμβουλίου του Χρηματιστηρίου Αξιών Κύπρου (ΧΑΚ) (2010-2014) και ένας εκ των αντιπροέδρων του Εμπορικού και Βιομηχανικού Επιμελητηρίου Πάφου. Από το 1998 είναι μέλος της Κεντρικής Επιτροπής του Κίνηματος Σοσιαλδημοκρατών-Ε.Δ.Ε.Κ.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Πάφου
Κατηγορία:Κύπριοι λογιστές
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Ίσα Κρέμερ

Η **Ίσαμπελ Γιακόλεβνα Κρέμερ** (ρωσικά: *Изабелла Яковлевна Кремер*, αγγλικά: *Isabelle Yakovlevna Kremer*, 21 Οκτωβρίου 1887 - 7 Ιουλίου 1956) ήταν Εβραία Ρωσίδα σοπράνο, η οποία είχε επίσης και την αμερικανική και την αργεντίνικη υπηκοότητα. Γεννήθηκε στο Μπάλτσι, ο πατέρας της ήταν ο Γιάκομπ και η μητέρα της η Άννα, η οποία ήταν λάτρης της μουσικής, και όπως φαίνεται αυτή της μετέδωσε αυτήν την αγάπη. Οικογένεια της υψηλής κοινωνίας, η Ίσα, κατάφερε να αποφοιτήσει από ιδιωτικό σχολείο. Όταν ήταν 12 ετών, μετακόμισαν στην Οδησσό. Πρώτη φορά που τράβηξε τη δημοσιότητα επάνω της, ήταν όταν κυκλοφόρησε ποιήματα στην εφημερίδα *Odessa*. Κατά τη δεκαετία του 1910, ξεκίνησε και την επαγγελματικής της καριέρας ως τραγουδίστρια της όπερας.

Το 1924 μετακόμισε στις Ηνωμένες Πολιτείες, περίοδο που είχε αφήσει την όπερα και τραγούδαγε ως σολίστ. Την ίδια χρονιά απέκτησε και την αμερικανική υπηκοότητα. Εκεί ξεκίνησε ξανά να δίνει παραστάσεις στην όπερα, παραμένοντας στις ΗΠΑ, για περίπου δύο δεκαετίες. Στις 3 Δεκεμβρίου του 1950, έδωσε εκεί την τελευταία της παράσταση. Παρόλα αυτά στις ΗΠΑ ήταν περισσότερο γνωστή ως μία τραγουδίστρια της παραδοσιακής μουσικής. Πίσω στο 1927, είχε δώσει και την πρώτη της παράσταση βοντβίλ. Κατά τη διάρκεια της παραμονής της στις ΗΠΑ, δεν σταμάτησε ποτέ να περιοδεύει σε όλο τον κόσμο. Αρκετές φορές ήταν που βίωσε τον αντισημιτισμό, αλλά εκείνη συνέχιζε τις περιοδείες της. 

Περί το 1938, η Κρέμερ, μετακόμισε στην Αργεντινή. Εκεί γνώρισε τον ψυχίατρο Γκρεγκόριο Μπερμαν, ο οποίος ήταν άκρως επιτυχημένος στο Μπουένος Άιρες. Το ζευγάρι έμεινε στην Αργεντινή έως και το τέλος της.Η ζωή της στην Αργεντινή ήταν δυσκολότερη, γιατί ο σύζυγός της ήταν σοσιαλιστής και κοντά στο κομμουνιστικό κόμμα, που επί Χουάν Περόν, βρίσκονταν στη μαύρη λίστα. Αυτό είχε ως αποτέλεσμα, μεταξύ το 1940 και το 1950, να βιώσουν αρκετές οικονομικές δυσκολίες. Αρκετές συναυλίες που η Ίσα έδωσε εκεί γίνονταν για να βοηθηθούν θύματα του ναζισμού ή και εξεγερμένοι εργάτες. Πέθανε στην Κόρδοβα, σε ηλικία 69 ετών, από καρκίνο στο στομάχι. Η κόρη της Τούσια, είχε παραμείνει και κάνει οικογένεια στις ΗΠΑ. Μετά τον θάνατό της, το αρχείο της δωρήθηκε στο ινστιτούτο YIVO, του Μπουένος Άιρες.

## Παραπομπές


## Εξωτερικοί σύνδεσμοι

Κατηγορία:Υψίφωνοι
Κατηγορία:Αργεντινοί τραγουδιστές όπερας
Κατηγορία:Αργεντινοί τραγουδιστές
Κατηγορία:Αμερικανίδες τραγουδίστριες
Κατηγορία:Εβραίοι
Κατηγορία:Ρωσίδες τραγουδίστριες
Κατηγορία:Ερμηνευτές βοντβίλ
Πλατεία Ελευθερίας

Ο όρος **Πλατεία Ελευθερίας** μπορεί να αναφέρεται στις παρακάτω αξιοσημείωτες πλατείες:

## Στην Ελλάδα
* Πλατεία Ελευθερίας (Θεσσαλονίκη)
* Πλατεία Ελευθερίας (Καβάλα)
* Πλατεία Ελευθερίας (Κορυδαλλός)
* Πλατεία Ελευθερίας (Σέρρες)

## Σε άλλες χώρες
* Πλατεία Ελευθερίας (Βουδαπέστη), Ουγγαρία
*Πλατεία Ελευθερίας (Γερεβάν), Αρμενία
*Πλατεία Ελευθερίας (Λευκωσία), Κύπρος
* Πλατεία Ελευθερίας (Λοτζ), Πολωνία
*Πλατεία Ελευθερίας (Μπακού), Αζερμπαϊτζάν
*Πλατεία Ελευθερίας (Μπατούμι), Γεωργία
*Πλατεία Ελευθερίας (Μπίντγκοστς), Πολωνία
*Πλατεία Ελευθερίας (Μπρατισλάβα), Σλοβακία
*Πλατεία Ελευθερίας (Νίκσιτς), Μαυροβούνιο
*Πλατεία Ελευθερίας (Τάλιν), Εσθονία
*Πλατεία Ελευθερίας (Τεχεράνη), Ιράν
*Πλατεία Ελευθερίας (Τιφλίδα), Γεωργία
*Πλατεία Ελευθερίας (Χάρκοβο), Ουκρανία
Αλέξης Κύρου

Ο **Αλέξης Κύρου** (1901 - 1969) ήταν Έλληνας διπλωμάτης.

## Βιογραφικά στοιχεία

Γεννήθηκε στην Αθήνα και ήταν γιος του Άδωνι Κύρου, εκδότη της εφημερίδας "Εστία" και της Δανάης Κουμάνη. Από την πλευρά του πατέρα του καταγόταν από την Οικογένεια Κύρου και αδέρφια του ήταν οι Κύρος Κύρου και Αχιλλέας Κύρου.

Ακολούθησε σταδιοδρομία στο διπλωματικό σώμα εισερχόμενος σε αυτό τον Νοέμβριο του 1923. Το 1926 ανέλαβε την διεύθυνση του γραφείο του υπουργού εξωτερικών, Ανδρέα Μιχαλακόπουλου και τον Ιανουάριο του 1928 ανέλαβε πρώτος υποπρόξενος στο Γενικό Προξενείο Κωνσταντινούπολης. Τον Ιούλιο του 1930 ανέλαβε την διεύθυνση του προξενείου Λευκωσίας, τον Φεβρουάριο του 1932 ανέλαβε δεύτερος γραμματέας στην ελληνική πρεσβεία στο Βερολίνο και τον Ιανουάριο του 1937 μετατέθηκε ως γραμματέας στην ελληνική πρεσβεία στο Βελιγράδι, θέση στην οποία παρέμεινε μέχρι το 1939. Το 1947 τοποθετήθηκε αντιπρόσωπος της Ελλάδας στην επιτροπή έρευνας του Συμβουλίου Ασφαλείας και τον ίδιο χρόνο μόνιμος αντιπρόσωπος της Ελλάδας στον ΟΗΕ μέχρι το 1953 καθώς και εκπρόσωπος στο Συμβούλιο Ασφαλείας του ΟΗΕ (1952 - 1953). Το 1954 ανέλαβε γενικός διευθυντής του Υπουργείου Εξωτερικών, θέση από την οποία παραιτήθηκε τον Δεκέμβριο του 1954, και το 1956 πρέσβης της Ελλάδας στη Στοκχόλμη. Το 1964 τοποθετήθηκε πρεσβευτής στη Βόνη.

Ο Αλέξης Κύρου υπήρξε υπέρμαχος της διεθνοποίησης του Κυπριακού Ζητήματος, τακτική την οποία εφήρμοσε όταν ανέλαβε γενικός διευθυντής του Υπουργείου Εξωτερικών στην κυβέρνηση Παπάγου. Υπό την καθοδήγησή του το κυπριακό ζήτημα κατέστη γνωστό σε χώρες που η Ελλάδα δεν είχε διπλωματικές αποστολές ενώ πέτυχε την εγγραφή του κυπριακού ζητήματος στην γενική συνέλευση του ΟΗΕ. Παράλληλα αντιμετώπισε αρνητικά την βρετανική πρόσκληση για τριμερή συνάντηση μεταξύ Τουρκίας, Ελλάδας και Μεγάλης Βρετανίας στο Λονδίνο.

Το βιβλίο του *Ελληνική εξωτερική πολιτική* τιμήθηκε το 1956 από την Ακαδημία Αθηνών.

Απεβίωσε αιφνιδίως στις 21 Σεπτεμβρίου 1969. Ήταν παντρεμένος με την Αγνή Σημαντήρα και είχε μια κόρη, την Ελένη Κύρου, σύζυγο Ι. Ζαούση. Εγγονός του είναι ο Αλέξης Ζαούσης, εκδότης της εφημερίδας "Εστία". Το 1974 η σύζυγός του, Αγνή, δώρισε στον Δήμο Ζακύνθου ένα ορειχάλκινο άγαλμα της Ελευθερίας, έργο του γλύπτη Γεωργίου Καστριώτη, ως αφιέρωμα στη μνήμη του συζύγου της, Αλέξη Κύρου, το οποίο και βρίσκεται στην πλατεία Σολωμού.

## Εργογραφία

* *Ελληνική εξωτερική πολιτική* (Βιβλιοπωλείο της Εστίας, 1956)
* *Οι Βαλκανικοί γείτονες μας* (1962)
* *Όνειρα και Πραγματικότης* (Αθήνα, 1972)

## Παραπομπές


Κατηγορία:Έλληνες διπλωμάτες
Λίμνη του Παραδείσου

Η **λίμνη του Παραδείσου** (Τσόντζι, Κορεατικά: 천지, Ch'ŏnji ή Cheonji· Τιάντσι, Κινεζικά: 天池, Tiānchí· Μαντσού: Tamun omo ή Tamun juce) είναι ηφαιστειακή λίμνη στα σύνορα μεταξύ Κίνας και Βόρειας Κορέας. Βρίσκεται μέσα σε μια καλδέρα στην κορυφή του ηφαιστειογενούς βουνού Πέκτου, τμήματος της οροσειράς Μπεκντουντέγκαν και της οροσειράς Τσάνγκμπαϊ. Βρίσκεται εν μέρει στην επαρχία Γιάνγκανγκ-ντο της Βόρειας Κορέας, στις  και εν μέρει στην επαρχία Τζιλίν της βορειοανατολικής Κίνας.

## Γεωλογία και λιμνολογία
Η καλδέρα που περιέχει τη λίμνη του Παραδείσου δημιουργήθηκε από την έκρηξη του βουνού Πέκτου το 946.

Η λίμνη έχει ύψος επιφάνειας 2.189,1 μ..  Η λίμνη καλύπτει έκταση 9,82 τ.χλμ. με μήκος από τα βόρεια προς τα νότια 4,85 χλμ. και μήκος από τα ανατολικά προς τα δυτικά 3,35 χλμ.. Το μέσο βάθος της λίμνης είναι 213 μ. και το μέγιστο βάθος είναι 384 μ.. Από τα μέσα Οκτωβρίου έως τα μέσα Ιουνίου, συνήθως καλύπτεται με πάγο.

## Παραπομπές


Κατηγορία:Λίμνες της Κίνας
Κατηγορία:Λίμνες της Βόρειας Κορέας
Blue Panorama Airlines

Η **Blue Panorama Airlines S. p.A.** είναι ιταλική αεροπορική εταιρεία που εδρεύει στο αεροδρόμιο Φουμιτσίνο.

## Ιστορία
Η Blue Panorama Airlines ιδρύθηκε στη Ρώμη το 1998 και είναι μέλος του IATA από το 2002. Η εταιρεία εδρεύει στο αεροδρόμιο Λεονάρντο ντα Βίντσι-Φουμιτσίνο της Ρώμης και το Αεροδρόμιο Μαλπένσα του Μιλάνου.

Από το 2005, ο στόλος των Boeing 737 που έχει φτιάξει η Blue Panorama Airlines πραγματοποιεί εθνικές και διεθνείς πτήσεις για λογαριασμό του τμήματος χαμηλού κόστους, του Blu-Express.

Στις 25 Νοεμβρίου 2013 η Blu-express ξεκίνησε τις πτήσεις από την Ιταλία προς το Διεθνές Αεροδρόμιο των Τιράνων έπειτα από τη διακοπή λειτουργίας της αεροπορικής εταιρίας Belle Air.

## Προορισμοί

### Συμφωνίες κοινού κωδικού
Η εταιρεία Blue Panorama Airlines έχει κοινό κωδικό με τις ακόλουθες αεροπορικές εταιρείες:

* Albawings
* Cubana de Aviacion

## Στόλος
[μικρογραφία|Blue Panorama [Boeing 767|Boeing 767-300ER]]
Από το Μάιο του 2018 ο στόλος της Blue Panorama αποτελείται από τα ακόλουθα αεροσκάφη:



## Παραπομπές

## Εξωτερικοί σύνδεσμοι

* Επίσημη ιστοσελίδα

Κατηγορία:Ιταλικές αεροπορικές εταιρείες
Ernest Airlines

**Η Ernest Airlines **είναι μια ιταλική αεροπορική εταιρεία με έδρα το Μιλάνο. είναι μια χαμηλού κόστους αεροπορική εταιρία που εξυπηρετεί την ιταλική, αλβανική και ουκρανική αγορά.

## Ιστορία
Ιδρύθηκε στις 16 Οκτωβρίου του 2015, η Ernest Airlines χορηγήθηκε πιστοποιητικό αερομεταφορέα και Άδεια Λειτουργίας στις 11 Απριλίου 2017.
## Στόλος
μικρογραφία|Το Airbus A319 της Ernest Airlines στο Αεροδρόμιο του Κάρντιφ , το 2017.
Από τον Αύγουστο του 2017, η Ernest Airlines λειτουργεί τα ακόλουθα αεροσκάφη:



## Πηγές

Κατηγορία:Ιταλικές αεροπορικές εταιρείες
Αμίνα Χανούμ Συρτλάνοφ

H **Αμίνα Χανούμ Συρτλάνοφ** ή Συρτλάνοβα (ρωσικά: *Амина Махмудовна Сыртланова*, 18 Ιουνίου 1884 - μετά το 1939) ήταν Ρωσίδα με Γαλλική υπηκοότητα, δημόσια προσωπικότητα, αδελφή του ελέους, θεοσοφίστρια και μασόνος. Γεννήθηκε στην Ούφα της Ρωσικής Αυτοκρατορίας και ήταν κόρη του Στρατηγού Μαχμούντ Μαγκομέντοβιτς Σικάλιγιεφ και της γαιοκτήμονα Μαγκιπάρβας Σεϊκαλίγιεβα. Γενικότερα, καταγόταν από σημαίνουσα οικογένεια. Περί το 1912, ξεκίνησε να ασχολείται με τη δημόσια ζωή, όταν ο σύζυγός της που ήταν μέλος της 3ης Ρωσικής Δούμας, βρήκε τραγικό θάνατο, με την Αμίνα να παίρνει τη θέση του. Υπήρξε πρόεδρος της Μουσουλμανικής Εκπαιδευτικής Κοινότητας της Αγίας Πετρούπολης, έχοντας έτσι μεγάλη επιρροή στην μουσουλμανική κοινότητα της περιοχής, όπως επίσης και στην Ούφα.

Κατά την έναρξη του Πρώτου Παγκοσμίου Πολέμου, έγινε μέλος της Κεντρικής Επιτροπής των Ρωσικών Μουσουλμανικών οργανώσεων και μέσα από φιλανθρωπίες υποστήριζε τα ρωσικά στρατεύματα. Το καλοκαίρι του 1916, πήγε ως προϊσταμένη στο νοσοκομειακό τρένο των Ρώσων Μουσουλμάνων, στο μέτωπο. Μετά το 1917 μετακόμισε στη Γαλλία και εγκαταστάθηκε στο Παρίσι. Μεταξύ το 1921 και το 1929, ήταν μέλος του Διεθνή Μασονικού Τάγματος «Ανθρώπινα Δικαιώματα», που ασχολιόταν με τα δικαιώματα των πολιτών. Ενώ το 1929, έγινε διευθύντρια του ρωσώφωνου οικήματος "Aurora", όπου παρέμεινε έως και το 1939. Μεταξύ το 1926 και το 1939, πραγματοποιούσε αναφορές σε γαλλικές και ρωσικές Θεοσοφικές Κοινότητες. Ενώ μεταξύ το 1933 και το 1935, υπήρξε μέλος της Ένωσης Ρώσων Καλογριών. 

Επίσης, εξίσωνε τον Θεοσοφισμό με τον Τεκτονισμό. Κατά την περίοδο της ναζιστικής εισβολής στη Γαλλία και την κατοχή της, όλοι οι μασονικοί οίκοι έκλεισαν και έκτοτε η ζωή της είναι άγνωστη. Υπήρξε παντρεμένη με τον Αλί-Οσκάρ, ο οποίος ήταν μέλος της 3ης Ρωσικής Δούμας και δικηγόρος, του οποίου γνωστές δίκες ήταν η του Ζινόβι Ροζεστβεντσκι, του Νικολάι Νεμπογκάτοφ και του Ανατόλι Στέσελ, οι οποίοι ήταν όλοι κατηγορούμενοι για την ήττα στον Ιαπωνικό-Ρωσικό πόλεμου του 1904-05. Το οίκημα στο οποίο ήταν διευθύντρια δεν έγινε αναγνωρισμένο από το Μασονικό Τάγμα.

## Παραπομπές


## Εξωτερικοί σύνδεσμοι
* 

Κατηγορία:Μουσουλμάνοι
Κατηγορία:Ρώσοι ελευθεροτέκτονες
Qatar Airways

Η **Qatar Airways** είναι ο κρατικός αερομεταφορέας του Κατάρ. Η αεροπορική εταιρεία, με έδρα την πόλη Ντόχα διαθέτει δίκτυο πτήσεων συνδέοντας πάνω από 150 διεθνείς προορισμούς σε ολόκληρη την Αφρική, την Κεντρική Ασία, την Ευρώπη, τη Μέση Ανατολή, τη Νότια Ασία, τη Μέση Ανατολή, τη Βόρεια Αμερική, και της Ωκεανίας από τη βάση του στο Διεθνές Αεροδρόμιο Hamad, χρησιμοποιώντας ένα στόλο με περισσότερα από 180 αεροσκάφη. Ο όμιλος Qatar Airways απασχολεί περισσότερους από 40.000 ανθρώπους, από τους οποίους 24.000 εργάζονται απευθείας για την Qatar Airways. Η Qatar Airways είναι μέλος της συμμαχίας Oneworld από τον Οκτώβριο του 2013.

## Ιστορία
Η Qatar Airways ιδρύθηκε στις 22&nbsp;Νοεμβρίου&nbsp;1993 &nbsp;(1993-11-22)και η λειτουργία της ξεκίνησε στις 20&nbsp;Ιανουαρίου&nbsp;1994&nbsp;(1994-01-20).

Τον Ιανουάριο του 2015, η αεροπορική εταιρεία συνήψε μια εντολή για τέσσερα Boeing 777Fs σε μια συμφωνία αξίας 1,24 δισεκατομμυρίων δολαρίων ΗΠΑ. Επίσης, η Qatar Airways έλαβε δικαιώματα αγοράς σε τέσσερα επιπλέον αεροσκάφη αυτού του είδους.

Τον Ιανουάριο του 2016, ο αερομεταφορέας έλαβε τον πρώτο αεροσκάφος cargo Boeing 747.

Την 1 Σεπτεμβρίου 2017, ανακοινώθηκε ότι η Qatar Airways αγόρασε το 49% της AQA Holding, νέου μετόχου της Air Italy.

## Προορισμοί
μικρογραφία|278x278εσ|Δρομολόγια της Qatar Airways
Μια πτήση Qatar Airways Boeing 777-300ER σε αεροσκάφος Oneworld προσγειώνεται στο αεροδρόμιο Heathrow το 2014.

Δεκατέσσερις προορισμοί προστέθηκαν στο δίκτυο της Qatar Airways κατά τη διάρκεια του 2012, όπως η Αντίς Αμπέμπα, η Βαγδάτη, το Βελιγράδι, το Erbil, το Γασίμι, το Κιγκάλι, το Κιλιμιντζάρο, το Μαπούτο, η Μομπάσα, το Περθ, η Αγία Πετρούπολη, η Βαρσοβία, το Γιανγκόν και το Ζάγκρεμπ.

Στις 8 Οκτωβρίου 2012, η Qatar Airways ανακοίνωσε ότι θα συμμετάσχει στο Oneworld τους επόμενους 18 μήνες. Η είσοδος του αερομεταφορέα στη συμμαχία ήταν καθοδηγημένη από τη British Airways. Η τελετή ένταξης πραγματοποιήθηκε στις 29 Οκτωβρίου 2013.
μικρογραφία|Qatar Airways A320
μικρογραφία|302x302εσ|Qatar Airways Boeing 787-8 Dreamliner A7-BCA
Από τον Ιούνιο του 2017, όλες οι πτήσεις της Qatar Airways απαγορεύεται να κάνει πτήση και να μπει στον εναέριο χώρο των ΗΑΕ, της Σαουδικής Αραβίας, του Μπαχρέιν και της Αιγύπτου λόγω της διπλωματικής κρίσης του 2017.

### Συμφωνίες κωδικοποίησης
Η Qatar Airways έχει συμφωνίες συνεργασίας με τις ακόλουθες αεροπορικές εταιρείες:

* Air Botswana
* Air Italy
* Asiana Airlines
* Azerbaijan Airlines
* Bangkok Airways
* British Airways
* Cathay Pacific
* Comair
* Finnair
* Gol Transportes Aéreos
* Iberia
* Japan Airlines
* JetBlue Airways
* LATAM Airlines
* Malaysia Airlines
* Middle East Airlines
* Royal Air Maroc
* Royal Jordanian
* S7 Airlines
* SUN-AIR
* SriLankan Airlines
* Vueling

## Στόλος
[μικρογραφία|317x317εσ|[Boeing 777|Boeing 777-300ER της Qatar Airways στη Ντόχα.]]
[μικρογραφία|307x307εσ|[Airbus A330 της Qatar Airways (A7-AEE) στη Βαρκελώνη.]]

## Παραπομπές


Κατηγορία:Κατάρ
Κατηγορία:Αεροπορικές εταιρείες
Μαργαρίτα Σαξ Κόμπουργκ Γκότα

Η **Μαργαρίτα Σαξ Κόμπουργκ Γκότα** (*Margarita Sachsen-Coburg-Gotha*, γεννημένη ως Μαργαρίτα Γκόμεθ-Αθέμπο ι Θεχουέλα *Margarita Gómez-Acebo y Cejuela*, 6 Ιανουαρίου 1935 -) είναι η σύζυγος του πρώην τσάρου της Βουλγαρίας Συμεών Β΄.

## Βιογραφία
Γεννήθηκε στις 6 Ιανουαρίου 1935 και είναι το δεύτερο παιδί και η μοναχοκόρη του Μανουέλ Γκόμεθ-Αθέμπο ι Μοδέτ και της Μαρίας δε λας Μερθέδες Θεχουέλα ι Φερνάντεθ.

Στις 21 Ιανουαρίου 1962 η Μαργαρίτα παντρεύτηκε τον πρώην βασιλιά της Βουλγαρίας Συμεών Β΄. Μαζί απέκτησαν πέντε παιδιά:
*τον Καρντάμ (1962-2015), παντρεύτηκε την Μίριαμ Ουνγκρία ι Λόπεθ. Απέκτησαν 2 παιδιά.
*τον Κύριλλο (1964-), παντρεύτηκε την Μαρία δελ Ροζάριο Ναδάλ ι Φύστερ δε Πουιγδόρφιλα. Απέκτησαν 3 παιδιά.
*τον Κουμπράτ (1965-), παντρεύτηκε την Κάρλα Μαρία δε λα Σολεδάδ Ρόυο-Βιγιανόβα ι Ουρεστάραθου. Απέκτησαν 3 παιδιά.
*τον Κωνσταντίνο Ασέν (1967-), παντρεύτηκε την Μαρία Γκαρθία δε λα Ρασίγια ι Γκορτάθαρ. Απέκτησαν 2 παιδιά.
*την Καλίνα (1972-), παντρεύτηκε τον Αντόνιο Χοσέ "Κιτίν" Μούνιοθ ι Βαλκάρθελ. Απέκτησαν 1 παιδί.

### Τιμητικές διακρίσεις
* : Ιππότης Μεγαλόσταυρου του Τάγματος της Πολιτικής Τιμής
*25px Κυρίαρχο Στρατιωτικό Τάγμα της Μάλτας: Κυρία Μεγαλόσταυρου της Τιμής και της Αφοσίωσης του Κυρίαρχου Στρατιωτικού Τάγματος της Μάλτας, 3η Πρώτη Τάξη

## Παραπομπές


## Εξωτερικοί σύνδεσμοι

Κατηγορία:Οίκος της Σαξονίας-Κοβούργου-Γόθας
Αρχαιολογικό Μουσείο Κοζάνης

Το **Αρχαιολογικό Μουσείο της Κοζάνης** είναι μουσείο στην Κοζάνη, Ελλάδα.

Η συλλογή του μουσείου περιλαμβάνει ευρήματα από τις αρχαιολογικές ανασκαφές, καθώς και από άτομα από όλο το νομό Κοζάνης, εκτός από την Αιανή περιοχή. Περιλαμβάνει γλυπτά, επιγραφές, αγάλματα, ανάγλυφα, πήλινα αγγεία, ειδώλια, χρυσά, ασημένια και χάλκινα κοσμήματα, που χρονολογούνται από την Παλαιολιθική έως τη Ρωμαϊκή περίοδο.

## Έκθεση φωτογραφιών

Macedonian_Museums-2-Arx_Kozanis-13.jpg|
Macedonian_Museums-2-Arx_Kozanis-10.jpg|
Macedonian_Museums-2-Arx_Kozanis-12.jpg|
Macedonian_Museums-2-Arx_Kozanis-11.jpg|
Macedonian_Museums-2-Arx_Kozanis-9.jpg|


## Εξωτερικοί σύνδεσμοι
* Τα μουσεία της Μακεδονίας
* Υπουργείο Πολιτισμού και Τουρισμού
* Δήμος Κοζάνης (στα ελληνικά) 2009-12-09 - Το κτίριο του μουσείου είναι επί του παρόντος να αποκατασταθεί και είναι κλειστό για το κοινό

Κοζανη
Κατηγορία:Κοζάνη
Τ. Λ. Σέλενμπεργκ

O **J. L. Schellenberg** (1959) είναι Καναδός φιλόσοφος, περισσότερο γνωστός για την εργασία του σχετικά με τη φιλοσοφία της θρησκείας. Πήρε διδακτορικό από το πανεπιστήμιο της Οξφόρδης και είναι καθηγητής φιλοσοφίας στο Mount Saint Vincent Universityκαι στο  Dalhousie University.

Ο Schellenberg’s είναι γνωστός για την ανάπτυξη του επιχειρήματος από τη θεϊκή απόκρυψη, το οποίο είχε σημαντική επίδραση. Αργότερα κατέληξε σε ένα είδος θρησκείας, τη «σκεπτικιστική θρησκεία» η οποία είναι συμβατή με τον αθεϊσμό. Το 2013, το ακαδημαϊκό περιοδικό του Cambridge University Press, *Religious Studies* έκδωσε ένα ειδικό άρθρο αφιερωμένο στο έργο του Schellenberg για τη φιλοσοφία της θρησκείας.

## Θεϊκή απόκρυψη

Το πρώτο βιβλίο του Schellenberg *[[Divine Hiddenness and Human Reason]]* (θεϊκή απόκρυψη και ανθρώπινη λογική) (Cornell University Press, 1993), ανέπτυξε ένα επιχείρημα από την θεία απόκρυψη σύμφωνα με το οποίο ο θεός δεν υπάρχει. Η συζήτηση για το επιχείρημα, ακόμη συνεχίζεται. .

Το επιχείρημα του Schellenberg είναι ως εξής: Ένας Θεός, ως τέλειος που είναι πρέπει να είναι πανάγαθος. Ένας πανάγαθος θεός δεν μπορεί παρά να είναι ανοικτός σε συνειδητή προσωπική σχέση με το κάθε άτομο ξεχωριστά, (συμπεριλαμβάνει και το να μην την εμποδίζει παραλείποντας να κάνει πράγματα) το οποίο θέλει και μπορεί να να έρθει σε μια τέτοια σχέση. Αυτό υπονοεί πως αν υπάρχει τέτοιος Θεός, κάθε ξεχωριστό άτομο που ταιριάζει στην περιγραφή, θα μπορούσε να πάρει μέρος σε μια τέτοια σχέση. Αλλά αυτό δεν συμβαίνει με τον καθένα, επειδή πολλοί που θα ήθελαν να έχουν μια συνειδητή προσωπική σχέση μαζί τον θεό, πρέπει να πειστούν ότι υπάρχει Θεός. Συνεπάγεται πως αν υπάρχει θεός, δεν υπάρχει κανένας που να θέλει να έχει σχέση με τον Θεό με λογικές αιτίες. Αλλά υπάρχουν τέτοιοι άνθρωποι, άρα ο Θεός δεν υπάρχει.   

## Παραπομπές


Κατηγορία:Καναδοί άθεοι
Κατηγορία:Αθεϊστές φιλόσοφοι
Κατηγορία:Φιλόσοφοι της γλώσσας
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Φιλόσοφοι της θρησκείας
Κατηγορία:Καναδοί φιλόσοφοι
Μαγκούμπα Σιρτλάνοβα

Η **Μαγκούμπα Σιρτλάνοβα** () ήταν ανώτερη υπολοχαγός στο 46ο Σύνταγμα Νυχτερινών Αεροπορικών Βομβαρδισμών του Ταμάν, με το παρατσούκλι «νυχτερινές μάγισσες» και της απονεμήθηκε ο τίτλος του Ήρωα της Σοβιετικής Ένωσης για το έργο της. Ήταν εθνοτική Τάταρη και μέλος του Κομμουνιστικού Κόμματος της Σοβιετικής Ένωσης από το 1941.

## Πρώτα χρόνια
Γεννήθηκε στις 15 Ιουλίου 1912 στο Μπελεμπέι του Μπασκορτοστάν στη Ρωσική Αυτοκρατορία. Αποφοίτησε από την πτητική σχολή Μπασάλοφ το 1932 και προσχώρησε ένα ένα σύλλογο ανεμόπτερων στη Τιφλίδα. Μετά την αρχή του δευτέρου παγκοσμίου πολέμου, στρατολογήθηκε τον Ιούλιο του 1941.

## Στρατιωτική καριέρα
Η Σιρτλάνοβα εστάλη για να πολεμήσει στον Μεγάλο Πατριωτικό Πόλεμο στις 27 Δεκεμβρίου 1942 και πραγματοποίησε την πρώτη της αποστολή στις 10 Φεβρουαρίου 1943 ως μέρος του 588ου Συντάγματος Νυχτερινού Βομβαρδισμού, το οποίο αργότερα μετονομάστηκε σε 46ο Σύνταγμα Νυχτερινών Αεροπορικών Βομβαρδισμών του Ταμάν. Συμμετείχε σε μάχες στο Βόρειο Καύκασο, στη Λευκορωσία, στη χερσόνησο Ταμάν, στην Κριμαία, στην Πολωνία και στη Πρωσία. Μέχρι το τέλος του πολέμου είχε πραγματοποιήσει 928 ώρες πτήσης σε μάχη, εκτέλεσε 780 αποστολές, έριξε 190 τόνους βομβών στην εχθρική επικράτεια και οδήγησε με ασφάλεια τα αεροσκάφη της με βαριά αντιαεροπορική φωτιά και κακοκαιρία. Λόγω της ακρίβειας των βομβαρδισμών της, κατάφερε να καταστρέψει δύο σιδηροδρομικούς σταθμούς, δύο προβολείς, τρεις μονάδες πυροβολικού, τέσσερα τεθωρακισμένα οχήματα, μια αποθήκη καυσίμων και 85 καταυλισμούς του εχθρού. Για τα στρατιωτικά της επιτεύγματα τιμήθηκε με τον τίτλο του Ήρωα της Σοβιετικής Ένωσης στις 15 Μαΐου 1946.

## Ύστερη ζωή και βραβεύσεις
Μετά τον Β΄ Παγκόσμιο Πόλεμο αποσύρθηκε από το στρατό και εργάστηκε σε εργοστάσιο στο Καζάν από το 1951 έως το 1962. Υπάρχει μια οδός που ονομάστηκε προς τιμήν της, καθώς και ένα μνημείο και γυμναστήριο που ονομάστηκε προς τιμήν της. Πέθανε την 1 Οκτωβρίου 1971 και θάφτηκε στο κοιμητήριο Νόβο-Τατάρ Σλόμποντα.

### Βραβεύσεις

* Ήρωας της Σοβιετικής Ένωσης
* Τάγμα του Λένιν
* Δύο Τάγματα του Κόκκινου Λάβαρου
* Τάγμα του Πατριωτικού Πολέμου 2ης τάξης
* Τάγμα του Κόκκινου Αστεριού
* διάφροα εκστρατειακά μετάλλια και μετάλλια ιωβηλαίου

## Δείτε επίσης

* Κατάλογος των θηλυκών Ηρώων της Σοβιετικής Ένωσης 
* "Νυχτερινές Μάγισσες"
* Μαρίνα Ράσκοβα
* Polikarpov Po-2

## Παραπομπές


Κατηγορία:Γυναίκες αεροπόροι
Κατηγορία:Ήρωες της Σοβιετικής Ένωσης
Κατηγορία:Τάταροι
Κατηγορία:Γυναίκες στον Β' Παγκόσμιο Πόλεμο
Γιεσαούλ

Το **Γιεσαούλ**, ή **Οσαούλ** (, , από το τουρκικό yasaul που σημαίνει επικεφαλής), είναι θέση και κατάταξη στις ουκρανικές και ρωσικές κοζακικές μονάδες.

Τα πρώτα αρχεία του αξιώματος υποδηλώνουν ότι εισήχθη από τον Στεφάν Μπατόρι, βασιλιά της Πολωνίας το 1576.

## Κοζάκοι στη Ρωσία
Υπήρχαν διαφορετικές θέσεις και κατατάξεις του γιεσαούλ στους Κοζάκους στην αυτοκρατορική Ρωσία:

* **Γκενεράλνι γιεσαούλ** (ρωσικά: Генеральный есаул) - Στρατηγός Γιεσαούλ
* **Ποχόντνι γιεσαούλ** (ρωσικά: Походный есаул) - Εκστρατευτικός Γιεσαούλ
* **Βοϊσκοβόι γιεσαούλ** (ρωσικά: Войсковой есаул) - Στρατιωτικός Γιεσαούλ
* **Πολκοβόι γιεσαούλ** (ρωσικά: Полковой есаул) - Ταγματικός Γιεσαούλ
* **Αρτιλεριίσκι γιεσαούλ** (ρωσικά: Артиллерийский есаул) - Πυροβολικός Γιεσαούλ
* **Σοτένι γιεσαούλ** (ρωσικά: Сотенный есаул) - Γιεσαούλ Λόχου (διοικητής μιας σότνια)
* **Στανίτσνι γιεσαούλ** (ρωσικά: Станичный есаул) - Γιεσαούλ μιας στάνιτσα

## Κοζακικό Χετμανάτο και Ελεύθερη Ουκρανία
Στην Ουκρανία του 17ου και 18ου αιώνα ο οσαούλ ήταν στρατιωτικός και διοικητικός υπάλληλος που ασκούσε τα καθήκοντα του βοηθού του στρατοπέδου. Ο αρχηγός του κράτους, ο χετμάνος, θα διορίσει μέχρι δύο οσαούλ γνωστό ως στρατηγός Οσαούλ. Υπήρξε επίσης ένας Ομοσπονδιακός Οσαούλ καθώς και ένας Οσαούλ του λόχου, με κάθε τακτικό κοζακικό σύνταγμα και λόχος εκτός από το πυροβολικό έχοντας δύο από αυτούς. Εκτός από αυτούς υπήρχαν οσαούλ με ειδικές αποστολές, μία από τις οποίες υπηρετούσε για τον στρατηγό Ομπόζνι που ασκούσε τα καθήκοντα ενός επικεφαλής εκτελεστικού και ήταν ο δεύτερος σε σημασία μετά τον χετμάνο.

### Στρατηγός οσαούλ
Ένας ανώτερος αξιωματικός ενός κοζακικού χετμανατικού στρατεύματος ήταν μέλος του προσωπικού του γενικού αξιωματικού.

Μερικά από τα καθήκοντά του ήταν τα εξής:

* επίβλεψη της κατάστασης του στρατού
* καθοδήγησε μεγάλων αποσπασμάτων (σε καιρό πολέμου)
* καθοδήγηση των μηχανικών του στρατού
* καθοδήγηση μισθοφορικών στρατευμάτων
* μερικές φορές να υπηρετεί ως προσωρινός χετμάνος

Τα άλλα καθήκοντα αποτελούνταν από τη θέση ως απεσταλμένος του χετμάνου, την επίβλεψη θεμάτων εσωτερικής ασφάλειας, τη διεξαγωγηή ετήσιων συνταγματικών επιθεωρήσεων και άλλα. Μεταξύ των περίφημων οσαούλ ήταν ο Πέτρο Ντοροσένκο, ο Ντεμιάν Μνοχοχρίσνι, ο Ιβάν Μαζέπα και ο Ιβάν Σκοροπάντσκι.

Το 1798-1800 μετά την εκκαθάριση της Ζαποριζιακής Εστίας, ο βαθμός του οσαούλ ισοδυναμούσε με τις τάξεις του ριτμάιστερ στο ιππικό και του καπετάνιου στο πεζικό.

### Συνταγματικός οσαβούλ
Ο συνταγματικός οσαβούλ () είναι βοηθός συνταγματάρχης στρατιωτικών υποθέσεων.

### Σοτένι Οσαβούλ
Ο σοτένι οσαβούλ () είναι βοηθός σότνικ σε στρατιωτικές υποθέσεις.

## Παραπομπές


## Εξωτερικοί σύνδεσμοι

* Osaul at the encyclopedia of Ukraine

Κατηγορία:Κοζάκοι
Κανταΐφι

μικρογραφία|Ένα τυπικό καταΐφι.
Το **καταΐφι** (τουρκικά: *Kadayif*), ή **κανταΐφι**, αποτελεί ένα σιροπιαστό γλυκό του ταψιού, το οποίο συναντάται σε πολλές παραδοσιακές κουζίνες των χωρών της Μέσης Ανατολής και των περιοχών που κάποτε ανήκαν στην Οθωμανική Αυτοκρατορία. Κύριο συστατικό του γλυκού είναι η ζύμη καταΐφι, μια ινώδης, θρυμματισμένη ζύμη, η οποία παράγεται από σιτάρι και νερό. Η συγκεκριμένη ζύμη, η οποία έχει την ιδιαιτερότητα να μοιάζει με νήματα, χρησιμοποιείται επίσης στην παρασκευή αλμυρών ορεκτικών. Συνήθως, το γλυκό περιέχει ξηρούς καρπούς, όπως αμύγδαλο, φουντούκι και φιστίκι, ενώ η γλυκιά του γεύση ενισχύεται με τη χρήση μελιού, προσφέροντας του τραγανότητα και έντονη γλυκύτητα.

Η ακριβής καταγωγή του καταϊφιού είναι αβέβαιη, καθώς πολλές χώρες διεκδικούν την πρωτοτυπία της δημιουργίας του, με την προέλευση του να χάνεται μεταξύ των χωρών της νοτιοανατολικής Μεσογείου. Ωστόσο, η επικρατέστερη θεωρία αναφέρει ότι το γλυκό δημιουργήθηκε στο Αφιόν Καραχισάρ της Μικράς Ασίας (σημερινή Τουρκία). Το καταΐφι είναι ιδιαίτερα δημοφιλές στις αραβικές χώρες, όπως ο Λίβανος και η Αίγυπτος, ενώ έχει σημαντική παρουσία στην Ελλάδα, καθώς και στις άλλες χώρες του πρώην Οθωμανικό κόσμου. Συνηθίζεται να σερβίρεται με παγωτό καϊμάκι και συνοδεύεται κυρίως από ελληνικό καφέ, ενώ σε πιο σπάνιες περιπτώσεις μπορεί να συνοδεύεται από ρακί ή ούζο.

## Εκδοχές
Οι δημοφιλέστερες εκδοχές του γλυκού είναι το κιουνεφέ καταΐφι («konafah» κατά την πρωτότυπη ονομασία του), το σαράι εκμέκ κανταΐφ, το μπούρμα κανταΐφι, το εκμέκ καταΐφι με ντοντουρμά, εκμέκ καταΐφι με καϊμάκι και το κιουνεφέ καταΐφι με τυρί. Ωστόσο η επικρατέστερη είναι η πιο απλή εκδοχή στην οποία προστίθεται αμύγδαλο, κανέλλα και μέλι.

Στις μέρες μας το κανταΐφι, αν και καταναλώνεται όλο το χρόνο, θεωρείται παραδοσιακά το επίσημο κέρασμα, που προσφέρεται τις ημέρες των Χριστουγέννων. 

Σε μια άλλη χώρα της πρώην Οθωμανικής Αυτοκρατορίας, τη Βοσνία το κανταΐφι έχει ένα διαφορετικό στυλ, γίνεται με την τοποθέτηση ενός στρώματος από σύρμα κανταΐφι, έπειτα ένα στρώμα από μια γέμιση από ψιλοκομμένα καρύδια και τέλος ένα ακόμα στρώμα σύρματος κανταΐφι. Τα αρτοσκευάσματα είναι βαμμένα με λιωμένο βούτυρο, ψημένα μέχρι χρυσαφί και μετά διαβρέχονται σε ζάχαρη ή σιρόπι μελιού.

## Παραπομπές

## Εξωτερικοί σύνδεσμοι
* 
* 

Κατηγορία:Σιροπιαστά γλυκά
Κατηγορία:Τουρκική κουζίνα
Κατηγορία:Αραβική κουζίνα
Κωστής Ευσταθίου

Ο **Κωστής (Κωνσταντίνος) Ευσταθίου** (Λευκωσία, 13 Ιουνίου 1961) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με το Κίνημα Σοσιαλδημοκρατών-Ε.Δ.Ε.Κ.. Διετέλεσε επίσης Δήμαρχος Λατσιών.

## Βιογραφικά στοιχεία
Ο Κωστής Ευσταθίου γεννήθηκε στη Λευκωσία στις 13 Ιουνίου 1961. Ομιλεί, πέρα από την ελληνική, την αγγλική και τη γαλλική γλώσσα. Σπούδασε νομικά στο Εθνικό και Καποδιστριακό Πανεπιστήμιο Αθηνών. Συνέχισε με μεταπτυχιακές σπουδές στο ευρωπαϊκό δίκαιο στο Ελεύθερο Πανεπιστήμιο των Βρυξελλών στο Βέλγιο και στο δίκαιο του ανταγωνισμού στο Πανεπιστήμιο του Μπρίστολ στο Ηνωμένο Βασίλειο. Επιπλέον, απέκτησε προδιδακτορικό δίπλωμα (D.E.A.) στο ευρωπαϊκό δίκαιο του ανταγωνισμού στο Ελεύθερο Πανεπιστήμιο των Βρυξελλών. Εργάζεται ως δικηγόρος από το 1990.

Είναι νυμφευμένος με την Κατερίνα Τιμοθέου και έχει δύο υιούς και μία κόρη.

## Πολιτική διαδρομή
Διετέλεσε μέλος της Νεολαίας Δώρου Λοΐζου και της Σοσιαλιστικής Νεολαίας ΕΔΕΝ. Την περίοδο των σπουδών του οργανώθηκε στον Αγώνα Αθήνας. Υπήρξε μέλος του διοικητικού συμβουλίου της ΕΦΕΚ Αθηνών.

Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Λατσιών. Στις Δημοτικές εκλογές του 2001 εκλέχθηκε Δήμαρχος Λατσιών.

Την περίοδο 2012-2015 ήταν δεύτερος αντιπρόεδρος του Κινήματος Σοσιαλδημοκρατών-ΕΔΕΚ, ενώ από τον Μάρτιο του 2015 έως τον Μάιο του 2017 ήταν αναπληρωτής πρόεδρος του κόμματος.

Στις βουλευτικές εκλογές του 2016 εκλέχθηκε βουλευτής στην Εκλογική Περιφέρεια Λευκωσίας με το Κίνημα Σοσιαλδημοκρατών-Ε.Δ.Ε.Κ. για την ΙΑ΄ Κοινοβουλευτική Περίοδο.

Ως βουλευτής, είναι μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Νομικών, της Κοινοβουλευτικής Επιτροπής Παιδείας και Πολιτισμού και της Ad Hoc Κοινοβουλευτικής Επιτροπής για τον Εκσυγχρονισμό του Κανονισμού της Βουλής. Επιπρόσθετα, είναι αναπληρωματικό μέλος της αντιπροσωπίας της Βουλής στην Κοινοβουλευτική Συνέλευση του Συμβουλίου της Ευρώπης και μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Δήμαρχοι Λατσιών
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Διαθήκη

**Διαθήκη** είναι η μονομερής δικαιοπραξία με την οποία ένα φυσικό πρόσωπο (διαθέτης) εκδηλώνει τη βούλησή του για το πώς θα διατεθεί η περιουσία του μετά τον θάνατό του. 

Η διαθήκη είναι τυπική δικαιοπραξία. Πρέπει δηλαδή να καταρτισθεί με ορισμένο τύπο, ήτοι είτε να γραφεί ολόκληρη με το χέρι του διαθέτη και να χρονολογηθεί (ιδιόγραφη διαθήκη) είτε να καταρτισθεί από συμβολαιογράφο, ο οποίος καταγράφει τη βούληση του διαθέτη ενώπιον μαρτύρων (δημόσια διαθήκη), είτε να παραδοθεί το έγγραφο που περιέχει τη διαθήκη από τον διαθέτη σε συμβολαιογράφο ενώπιον μαρτύρων (μυστική διαθήκη).

Ο νόμος προβλέπει τη σύνταξη διαθηκών και σε έκτακτες περιστάσεις με προφορική δήλωση προς τον εκάστοτε παρόντα δημόσιο λειτουργό (διαθήκη σε πλοίο, διαθήκη σε εκστρατεία, διαθήκη σε αποκλεισμένο τόπο).

## Εξωτερικοί σύνδεσμοι

Διαθηκη
Επαρχία Κουριγκράμ

Η **επαρχία Κουριγκράμ** (βεγγαλικά: কুড়িগ্রাম জেলা) είναι επαρχία στο βόρειο Μπαγκλαντές, στην διαίρεση Ρανγκπούρ. Υφίσταται από το 1984. Το διοικητικό κέντρο είναι το Κούριγκραμ. Η έκταση της επαρχίες είναι 276 τ.χλμ. Σύμφωνα με την απογραφή του 2001 ο πληθυσμός της επαρχίας είναι 1.782.277 άτομα. Το επίπεδο αλφαβητισμού ενηλίκων ήταν 22.3%, σημαντικά κάτω από το μέσο όρο του Μπαγκλαντές (43.1%). Στη θρησκευτική σύνθεση, το 91.65% του πληθυσμού είναι Μουσουλμάνοι και το 7.7% του πληθυσμού είναι Ινδουιστές.

## Διοικητική διαίρεση
Η επαρχία αποτελείται από 9 υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Κουριγκράμ Σαντάρ (Κουριγκράμ)
# Ναγκεσουάρι (Ναγκεσουάρι)
# Μπουρουνγκαμάρι (Μπουρουνγκαμάρι)
# Φουλμπάρι (Φουλμπάρι)
# Ρατζαρχάτ (Ρατζαρχάτ)
# Ουλιπούρ (Ουλιπούρ)
# Τσιλμάρι (Τσιλμάρι)
# Ραουμάρι (Ραουμάρι)
# Τσαρ Ρατζιπούρ (Τσαρ Ρατζιπούρ)}

## Παραπομπές


## Εξωτερικοί σύνδεσμοι
* 
* Επαρχία Κουριγκράμ στη Banglapedia.(Αγγλικά)

Κουριγκραμ
Avion II

Το ***Avion II*** (αρχικά γνωστό ως ***Zephyr*** (Ζέφυρος, δυτικός άνεμος) ή ως ***Éole II***) ήταν το δεύτερο πρωτόγονο αεροσκάφος το οποίο σχεδίασε ο Κλεμάν Αντέρ το 1893. Οι περισσότερες πηγές συμφωνούν στο γεγονός πως το αεροσκάφος δεν ολοκληρώθηκε ποτέ, με τον Αντέρ να το εγκαταλείπει για χάρη του Avion III το οποίο είχε οικονομική υποστήριξη. Ο μεταγενέστερος ισχυρισμός του Αντέρ πως πέταξε με το Avion II τον Αύγουστο του 1892 σε απόσταση 100 μέτρων σε χωράφι του Σατορύ δεν γίνεται ευρέως αποδεκτός.

## Σχεδιασμός και ανάπτυξη
Η ονομασία "Avion" επινοήθηκε από τον Αντέρ από τη λατινική λέξη *avis* (*πτηνό*) και αποτέλεσε την προέλευση της λέξης *avion*, της πλέον συνηθισμένης στα γαλλικά για την περιγραφή ενός αεροπλάνου. Το πρώτο επίσημο κείμενο στο οποίο αναφέρεται η λέξη αυτή είναι το γαλλικό δίπλωμα ευρεσιτεχνίας αρ. 205 555 του Αντέρ στις 19 Απριλίου 1890.

Ο κινητήρας που κατασκευάστηκε για το Avion II, ο οποίος ονομαζόταν *Zéphyr* ήταν μία ελαφριά ατμομηχανή η οποία τροφοδοτούσε έναν έλικα 4 λεπίδων διαμέτρου 3 μέτρων, στον οποίον ο ατμός ψύχονταν μέσω ενός συμπυκνωτή. Απέδιδε 22 kW (30 ίππους) με 480 στροφές/δευτερόλεπτο σε πίεση 15 Pa, ο οποίος είχε βάρος 33 κιλών άδειος, και 134 κιλά με πλήρη λέβητα και εξαρτήματα.
## Δείτε επίσης
* Ader Éole

## Παραπομπές


Κατηγορία:Αεροσκάφη
Αρτούρ Τσιλινγκάροφ

Ο **Αρτούρ Νικολάγεβιτς Τσιλινγκάροφ** (ρωσικά: *Артур Николаевич Чилингаров*, αρμενικά: *Արտուր Չիլինգարյան*, Λένινγκραντ, 25 Σεπτεμβρίου 1939 - Μόσχα, 1 Ιουνίου 2024) ήταν Ρώσος πολικός εξερευνητής και πολιτικός, αρμενικής καταγωγής.

## Βιογραφία
Ο Τσιλινγκάροφ γεννήθηκε το 1939 στην Αγία Πετρούπολη (τότε γνωστή ως Λένινγκραντ) της σημερινής Ρωσίας από Αρμένιο πατέρα και Ρωσίδα μητέρα. Το 1963 αποφοίτησε από το τμήμα Πολικών Σπουδών της Ναυτικής Ακαδημίας Μακάροφ και στη συνέχεια τοποθετήθηκε ως μηχανικός-ωκεανογράφος στις εγκαταστάσεις του Αρκτικού και Ανταρκτικού Ινστιτούτου Ερευνών στο Τίκσι, κοντά στην όχθη του κόλπου Μπουόρ-Χάγια στη Θάλασσα Λάπτεφ της σοβιετικής Άπω Ανατολής. Το 1965 τοποθετήθηκε επικεφαλής του πλωτού ερευνητικού σταθμού station *Северный полюс-19* και το 1971 ανέλαβε τη διεύθυνση του σταθμού Bellingshausen της σοβιετικής ερευνητικής αποστολής στα νησιά Νότια Σέτλαντ της Ανταρκτικής.

Κατόπιν εργάστηκε στην Νενετσία της ευρύτερης περιοχής της Αρκτικής και το 1985 ηγήθηκε της επιχείρησης ανεύρεσης ερευνητικού σκάφους που είχε αποκλειστεί στον Νότιο Ωκεανό από τους πάγους. Για τη συμβολή του στη συγκεκριμένη επιχείρηση τιμήθηκε από την ΕΣΣΔ με το μετάλλιο του Ήρωα της Σοβιετικής Ένωσης. Την περίοδο Μαΐου-Ιουνίου του 1987 ηγήθηκε μιας σημαντικής πολυσύνθετης εξερευνητικής αποστολής στην Αρκτική, ενώ τον Ιανουάριο του 2002 κινδύνευσε όταν το διπλάνο Antonov An-3 στο οποίο επέβαινε μαζί με ομάδα τουριστών, αντιμετώπισε μηχανικό πρόβλημα κατά τη διάρκεια πτήσης στον Νότιο Πόλο. Το 2007 ήταν επικεφαλής της σημαντικής αλλά και αμφιλεγόμενης ρωσικής ερευνητικής αποστολής που πραγματοποίησε έρευνες σε βάθος 4.200 μέτρων, στον βυθό της θάλασσας Βορείου Πόλου, ενώ το επόμενο έτος πραγματοποίησε ανάλογες έρευνες με επανδρωμένα βαθυσκάφη στη λίμνη Βαϊκάλη. Ο Τσιλινγκάροφ έχει τιμηθεί με βραβεία και μετάλλια όπως του Ήρωα της Σοβιετικής Ένωσης και της Ρωσίας, και είναι μέλος διαφόρων επιστημονικών συνδέσμων και οργανισμών.

Απεβίωσε την 1η Ιουνίου 2024, σε ηλικία 84 ετών.

### Πολιτική σταδιοδρομία
Ο Τσιλινγκάροφ ανήκε στο κόμμα της Ενωμένης Ρωσίας και ήταν εκλεγμένος γερουσιαστής της περιφέρειας Τούλα στο Συμβούλιο της Ομοσπονδίας έως τον θάνατό του. Παλαιότερα, ήταν από το 1993 μέχρι το 2011 μέλος της ρωσικής Δούμας, της οποίας διετέλεσε και αντιπρόεδρος.

## Παραπομπές


## Βιβλιογραφία
* Josephson, Paul R. (2014). *The Conquest of the Russian Arctic*. Harvard University Press.

Κατηγορία:Ρώσοι εξερευνητές
Κατηγορία:Ρώσοι επιστήμονες
Κατηγορία:Αρμένιοι επιστήμονες
Κατηγορία:Ρώσοι πολιτικοί
Επαρχία Νιλφαμάρι

Η **Επαρχία Νιλφαμάρι** (βεγγαλικά: নিলফামারী জেলা) είναι μια επαρχα στο βόρειο Μπαγκλαντές, στην διαίρεση Ρανγκπούρ. Υφίσταται από το 1984. Το διοικητικό κέντρο είναι το Νιλφαμάρι. Η επαρχία καταλαμβάνει έκταση 1.641 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 1.550.686 άτομα. Το επίπεδο αλφαβητισμού ενηλίκων ήταν 25.35%, σημαντικά κατώτερο από το μέσο όρο του Μπαγκλαντές (43.1%). Στη θρησκευτική σύνθεση, το 82.64% του πληθυσμού είναι Μουσουλμάνοι και το 17.17% του πληθυσμού είναι Ινδουιστές.

## Διοικητική διαίρεση
Η επαρχία αποτελείται από 6 υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Νιλφαμάρι Σαντάρ (Νιλφαμάρι)
# Σαΐντπούρ (Σαΐντπούρ)
# Τζαλντάκα (Τζαλντάκα)
# Κισοργκάντζ (Κισοργκάντζ)
# Ντομάρ (Ντομάρ)
# Ντίμλα (Ντίμλα)

## Παραπομπές


## Εξωτερικοί σύνδεσμοι
* 
* Επαρχία Νιλφαμάρι στη Banglapedia (Αγγλικά).

Νιλφαμαρι
Σανατόριο Καβάλας

Το **Σανατόριο** είναι συνοικισμός που βρίσκεται στα βόρεια της πόλης της Καβάλας. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, το Σανατόριο ανήκε στο Τοπικό Διαμέρισμα Καβάλας, ενώ σύμφωνα με το σχέδιο Καλλικράτης ανήκει στη Δημοτική ενότητα Καβάλας . Αναφέρεται επίσημα ως **Σανατώριο** για πρώτη φορά το 1961 να προσαρτάται στη Δήμο Καβάλας. Το Σανατόριο βρίσκεται σε υψόμετρο 179 μέτρα από την επιφάνεια της θάλασσας.

Στον συνοικισμό βρίσκεται το παλιό σανατόριο της πόλης που χτίστηκε το 1920 από πρόσφυγες και πολίτες για τη περίθαλψη ασθενών που έπασχαν φυματίωση. Αποτέλεσε και νοσοκομείο το οποίο λειτουργούσε μέχρι το 2009-10 οπότε και κτίστηκε το καινούριο νοσοκομείο της πόλης. Στο παλιό νοσοκομείο έχουν στεγαστεί αρκετοί αυτοδιαχειριζούμενοι άτυποι φιλοζωικοί σύλλογοι. Το παλιό σανατόριο έχει προταθεί να μετατραπεί σε ξενοδοχείο, σε ορθοπεδική κλινική και σε πολλά άλλα.
## Πηγές
* Τα μυστικά της Καβάλας Η ιστορία του σανατορίου
* Η θλιβερή ιστορία του Σανατορίου

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας